CONSILIUL DE ADMINISTRAȚIE

HOTĂRÂRE nr.

din

mun. Chișinău

**cu privirea la aprobarea platformei de tranzacționare a gazelor naturale operată de S.R.L. „BRM East Energy”**

În temeiul pct. 70 din Regulile pieței gazelor naturale aprobate prin Hotărârea ANRE nr. 534/2019 din 27.12.2019, în conformitate cu pct. 5 din Codul rețelelor de gaze naturale aprobat prin Hotărârea ANRE nr. 420/2019 din 22.11.2019 și cererea SRL „Moldovatransgaz” nr.27-186 din 04.03.2022 privind aprobarea platformei de tranzacționare operată de către SRL „BRM East Energy”, Consiliul de administrație al Agenției Naționale pentru Reglementare în Energetică,

**HOTĂRĂȘTE**

1. Se aprobă platforma de tranzacționare a gazelor naturale, operată de SRL „BRM East Energy”, pentru o perioadă de 3 ani.
2. Prezenta Hotărâre intră în vigoare la data publicării în Monitorul Oficial al Republicii Moldova.
3. Monitorizarea executării prezentei Hotărâri se pune în sarcina Departamentului gaze naturale și energie termică al ANRE.
4. Prezenta Hotărâre poate fi contestată la autoritatea emitentă în termen de 30 de zile de la data publicării în Monitorul Oficial.

Veaceslav UNTILA

Director general

**Octavian CALMÎC**

**Director**

**Eugen CARPOV**

**Director**

**Violina ȘPAC**

**Director**

**Alexei TARAN**

**Director**